1.

Priloga II se spremeni: (a) člen 1 se spremeni: (i) opredelitev pojma „imetnik naslovljive BIC“ se nadomesti z naslednjim: „— ‚imetnik naslovljive BIC‘ (addressable BIC holder) pomeni subjekt, ki: (a) ima identifikacijsko kodo podjetja (BIC); (b) ni priznan kot posredni udeleženec v PM in (c) je korespondent ali stranka imetnika PM računa ali podružnica neposrednega ali posrednega udeleženca v PM ter je zmožen predložiti plačilne naloge v komponento sistema TARGET2 in prejeti plačila iz nje preko imetnika PM računa,“; (ii) opredelitev pojma „podsistem“ se nadomesti z naslednjim: „— ‚podsistem‘ (ancillary system) pomeni sistem, ki ga upravlja subjekt, ki je ustanovljen v Uniji ali EGP in je predmet nadzora in/ali pregleda s strani pristojnega organa ter izpolnjuje pregledniške zahteve glede lokacije infrastruktur, ki ponujajo storitve v eurih, kakor so v vsakokrat veljavni vsebini objavljene na spletni strani ECB (*1), in v katerem se izmenjajo in/ali obračunajo ali evidentirajo plačila in/ali finančni instrumenti, pri čemer se (a) denarne obveznosti poravnajo v sistemu TARGET2 in/ali (b) sredstva vodijo v sistemu TARGET2, v skladu s Smernico ECB/2012/27 (*2) in dvostranskim dogovorom med podsistemom in zadevno CB Eurosistema, (*1) Sedanja politika Eurosistema glede lokacije infrastrukture je navedena v naslednjih izjavah, ki so dostopne na spletni strani ECB na naslovu www.ecb.europa.eu: (a) Policy statement on euro payment and settlement systems located outside the euro area z dne 3. novembra 1998; (b) The Eurosystem's policy line with regard to consolidation in central counterparty clearing z dne 27. septembra 2001; (c) The Eurosystem policy principles on the location and operation of infrastructures settling euro-denominated payment transactions z dne 19. julija 2007; (d) The Eurosystem policy principles on the location and operation of infrastructures settling euro-denominated payment transactions: specification of ‚legally and operationally located in the euro area‘ z dne 20. novembra 2008; (e) Eurosystem oversight policy framework, revidirana različica iz julija 2016." (*2) Smernica ECB/2012/27 z dne 5. decembra 2012 o transevropskem sistemu bruto poravnave v realnem času (TARGET2) (UL L 30, 30.1.2013, str. 1).“;" (iii) opredelitev pojma „razpoložljiva likvidnost“ se nadomesti z naslednjim: „— ‚razpoložljiva likvidnost‘ (available liquidity) pomeni pozitivno stanje na PM računu udeleženca in, kjer je primerno, katero koli kreditno linijo čez dan, ki jo odobri zadevna NCB euroobmočja v zvezi s takim računom in ki še ni izkoriščena, ali, kjer je primerno, zmanjšano za znesek katerih koli izvedenih rezervacij likvidnosti na PM računu,“; (iv) opredelitev pojma „delovni dan“ se nadomesti z naslednjim: „— ‚delovni dan‘ (business day) ali ‚delovni dan v sistemu TARGET2‘ (TARGET2 business day) pomeni kateri koli dan, v katerem je sistem TARGET2 odprt za poravnavo plačilnih nalogov, kakor je določeno v Dodatku V,“; (v) opredelitev pojma „namenski denarni račun“ se nadomesti z naslednjim: „— ‚namenski denarni račun za T2S‘ (T2S Dedicated Cash Account – T2S DCA) pomeni račun, ki ga imetnik namenskega denarnega računa za T2S odpre v sistemu TARGET2-[vstaviti sklic na CB/državo] in ga uporablja za plačila v denarju v zvezi s poravnavo vrednostnih papirjev na T2S,“; (vi) v opredelitvi pojma „primer neizpolnitve“ se točka (g) nadomesti z naslednjim: „(g) če je udeleženčevo pozitivno stanje na njegovem PM računu, namenskem denarnem računu za T2S ali namenskem denarnem računu za TIPS ali so vsa udeleženčeva sredstva ali njihov bistven del predmet naloga za zamrznitev sredstev, prepovedi razpolaganja, rubeža ali katerega koli drugega postopka, katerega namen je zavarovati javni interes ali pravice udeleženčevih upnikov;“; (vii) opredelitev pojma „domači račun“ se nadomesti z naslednjim: „— ‚domači račun‘ (Home Account) pomeni račun, ki ga NCB euroobmočja odpre zunaj PM za kreditno institucijo s sedežem v Uniji ali EGP,“; (viii) v opredelitvi pojma „informacijski in kontrolni modul (ICM)“ se beseda „udeležencem“ nadomesti z besedilom „imetnikom PM računa“; (ix) opredelitev pojma „ICM oddajno sporočilo“ se nadomesti z naslednjim: „— ‚ICM oddajno sporočilo‘ (ICM broadcast message) pomeni informacije, ki so preko ICM istočasno dane na voljo vsem imetnikom PM računa ali izbrani skupini imetnikov PM računa,“; (x) v opredelitvi pojma „posredni udeleženec“ se beseda „EGP“ nadomesti z besedilom „Uniji ali EGP“; (xi) opredelitev pojma „investicijsko podjetje“ se nadomesti z naslednjim: „— ‚investicijsko podjetje‘ (investment firm) pomeni investicijsko podjetje v smislu [vstaviti določbe nacionalnega prava, ki prenašajo člen 4(1)(1) Direktive 2014/65/EU Evropskega parlamenta in Sveta (*3)], razen institucij, navedenih v [vstaviti določbe nacionalnega prava, ki prenašajo člen 2(1) Direktive 2014/65/EU], pod pogojem, da zadevno investicijsko podjetje: (a) ima dovoljenje in je pod nadzorom priznanega pristojnega organa, ki je bil kot tak določen po Direktivi 2014/65/EU, in (b) sme opravljati dejavnosti, navedene v [vstaviti določbe nacionalnega prava, ki prenašajo točke 2, 3, 6 in 7 oddelka A Priloge I k Direktivi 2014/65/EU], (*3) Direktiva 2014/65/EU Evropskega parlamenta in Sveta z dne 15. maja 2014 o trgih finančnih instrumentov ter spremembi Direktive 2002/92/ES in Direktive 2011/61/EU (UL L 173, 12.6.2014, str. 349).“;" (xii) v opredelitvi pojma „dostop za več naslovnikov“ se besedilo „ustanovljene v Evropskem gospodarskem prostoru (EGP)“ nadomesti z besedilom „ustanovljene v Evropski uniji ali Evropskem gospodarskem prostoru (EGP)“; (xiii) v opredelitvi pojma „primarni PM račun“ se pojem „namenski denarni račun“ nadomesti s pojmom „namenski denarni račun za T2S“; (xiv) opredelitev pojma „udeleženec“ se nadomesti z naslednjim: „— ‚udeleženec‘ (participant) [ali ‚neposredni udeleženec‘ (direct participant)] pomeni subjekt, ki ima najmanj en PM račun (imetnik PM računa) in/ali en namenski denarni račun za T2S (imetnik namenskega denarnega računa za T2S) in/ali en namenski denarni račun za TIPS (imetnik namenskega denarnega računa za TIPS) pri CB Eurosistema,“; (xv) opredelitev pojma „plačilni nalog“ se nadomesti z naslednjim: „— ‚plačilni nalog‘ (payment order) pomeni kreditni plačilni nalog, nalog za prenos likvidnosti, navodilo za direktno obremenitev, nalog za prenos likvidnosti s PM računa na namenski denarni račun za T2S ali nalog za prenos likvidnosti s PM računa na namenski denarni račun za TIPS,“; (xvi) opredelitev pojma „nalog za prenos likvidnosti s PM računa na namenski denarni račun“ se nadomesti z naslednjim: „— ‚nalog za prenos likvidnosti s PM računa na namenski denarni račun za T2S‘ (PM to T2S DCA liquidity transfer order) pomeni navodilo za prenos določenega zneska sredstev s PM računa na namenski denarni račun za T2S,“; (xvii) v opredelitvi pojma „tehnične motnje v delovanju sistema TARGET2“ se besedilo „v istem dnevu“ nadomesti z besedilom „v istem delovnem dnevu“; (xviii) dodajo se naslednje opredelitve pojmov: „— ‚storitev poravnave takojšnjih plačil v sistemu TARGET (TIPS)‘ (TARGET Instant Payment Settlement (TIPS) service) pomeni poravnavo nalogov za takojšnje plačilo v centralnobančnem denarju na platformi TIPS, — ‚platforma TIPS‘ (TIPS Platform) pomeni infrastrukturo enotne tehnične platforme, ki jo zagotavljajo NCB-ponudnice platforme TIPS, — ‚NCB-ponudnice platforme TIPS‘ (TIPS Platform-providing NCBs) pomenijo centralne banke Deutsche Bundesbank, Banco de España, Banque de France in Banca d'Italia v vlogi CB, ki oblikujejo in upravljajo platformo TIPS v korist Eurosistema, — ‚izvajalec omrežnih storitev za TIPS‘ (TIPS network service provider) pomeni podjetje, ki je: (a) izpolnilo vse potrebne pogoje za povezavo in vzpostavilo tehnično povezavo s platformo TIPS v skladu s pravili in postopki, določenimi v Dodatku V k Prilogi IIb k Smernici ECB/2012/27, ter (b) podpisalo pogoje gostovanja za povezljivost s TIPS, ki so dostopni na spletni strani ECB, — ‚namenski denarni račun za TIPS‘ (TIPS Dedicated Cash Account – TIPS DCA) pomeni račun, ki ga imetnik namenskega denarnega računa za TIPS odpre v sistemu TARGET2-[vstaviti sklic na CB/državo] in ga uporablja za opravljanje storitev takojšnjih plačil za stranke, — ‚Usklajeni pogoji za odprtje in vodenje namenskega denarnega računa za TIPS v sistemu TARGET2‘ (Harmonised Conditions for the Opening and Operation of a TIPS Dedicated Cash Account in TARGET2) pomenijo pogoje, ki so določeni v Prilogi IIb, — ‚povezani PM račun‘ (Linked PM account) pomeni PM račun, s katerim je povezan namenski denarni račun za TIPS za namen upravljanja likvidnosti in plačila nadomestil za TIPS, — ‚nalog za takojšnje plačilo‘ (instant payment order) pomeni skladno s shemo takojšnjih kreditnih plačil (SCT Inst) Evropskega sveta za plačila plačilno navodilo, ki se lahko izvrši 24 ur na dan vsak koledarski dan v letu, obdelava in obvestilo plačnika pa se opravita takoj ali skoraj takoj, — ‚odpoklic‘ (recall request) pomeni skladno s shemo SCT Inst sporočilo imetnika namenskega denarnega računa za TIPS, s katerim zahteva vračilo zneska poravnanega naloga za takojšnje plačilo, — ‚pozitiven odgovor na odpoklic‘ (positive recall answer) pomeni skladno s shemo SCT Inst plačilni nalog, ki ga kot odziv na odpoklic sproži prejemnik odpoklica v korist pošiljatelja tega odpoklica, — ‚nalog za prenos likvidnosti s PM računa na namenski denarni račun za TIPS‘ (PM to TIPS DCA liquidity transfer order) pomeni navodilo za prenos določenega zneska sredstev s PM računa na namenski denarni račun za TIPS, — ‚nalog za prenos likvidnosti z namenskega denarnega računa za TIPS na PM račun‘ (TIPS DCA to PM liquidity transfer order) pomeni navodilo za prenos določenega zneska sredstev z namenskega denarnega računa za TIPS na PM račun,“; (b) člen 3 se nadomesti z naslednjim: „Člen 3 Splošni opis sistema TARGET2 1. Sistem TARGET2 zagotavlja bruto poravnavo plačil v eurih v realnem času s poravnavo v centralnobančnem denarju na PM računih, namenskih denarnih računih za T2S za transakcije z vrednostnimi papirji in namenskih denarnih računih za TIPS za takojšnja plačila. 2. V sistemu TARGET2-[vstaviti sklic na CB/državo] se obdelajo naslednje transakcije: (a) transakcije, ki neposredno izhajajo iz operacij denarne politike Eurosistema ali se opravijo v povezavi z njimi; (b) poravnava eurskega dela deviznih poslov, ki vključujejo Eurosistem; (c) poravnava prenosov v eurih, ki izhajajo iz transakcij v čezmejnih sistemih neto poravnave za plačila velikih vrednosti; (d) poravnava prenosov v eurih, ki izhajajo iz transakcij v sistemsko pomembnih sistemih za plačila malih vrednosti v eurih; (e) poravnava denarnega dela transakcij z vrednostnimi papirji; (f) nalogi za prenos likvidnosti med namenskimi denarnimi računi za T2S, nalogi za prenos likvidnosti z namenskega denarnega računa za T2S na PM račun in nalogi za prenos likvidnosti s PM računa na namenski denarni račun za T2S; (fa) nalogi za takojšnje plačilo; (fb) pozitivni odgovori na odpoklic; (fc) nalogi za prenos likvidnosti z namenskega denarnega računa za TIPS na PM račun in nalogi za prenos likvidnosti s PM računa na namenski denarni račun za TIPS ter (g) vse druge transakcije v eurih, naslovljene na udeležence v sistemu TARGET2. 3. Sistem TARGET2 zagotavlja bruto poravnavo plačil v eurih v realnem času s poravnavo v centralnobančnem denarju na PM računih, namenskih denarnih računih za T2S in namenskih denarnih računih za TIPS. Sistem TARGET2 je vzpostavljen in deluje na podlagi ESP, preko katere se plačilni nalogi predložijo in obdelajo ter plačila na koncu prejmejo na tehnično enak način. Kar zadeva tehnično delovanje namenskih denarnih računov za T2S, je sistem TARGET2 tehnično vzpostavljen in deluje na podlagi platforme T2S. Kar zadeva tehnično delovanje namenskih denarnih računov za TIPS, je sistem TARGET2 tehnično vzpostavljen in deluje na podlagi platforme TIPS. 4. [Vstaviti ime CB] je izvajalka storitev po teh pogojih. Ravnanja in opustitve NCB-ponudnic ESP štejejo za ravnanja in opustitve [vstaviti ime CB], za katera ta prevzame odgovornost v skladu s členom 31 spodaj. Udeležba po teh pogojih ne vzpostavlja pogodbenega razmerja med imetniki PM računa in NCB-ponudnicami ESP, kadar katera od njih deluje v tej vlogi. Navodila, sporočila ali informacije, ki jih imetniki PM računa prejmejo od ESP ali ji jih pošljejo v zvezi s storitvami, zagotovljenimi po teh pogojih, štejejo za prejete od [vstaviti ime CB] ali poslane njej. 5. Sistem TARGET2 je pravno strukturiran kot množica plačilnih sistemov, sestavljena iz vseh komponent sistema TARGET2, ki so določene kot ‚sistemi‘ po nacionalni zakonodaji, ki prenaša Direktivo 98/26/ES. Sistem TARGET2-[vstaviti sklic na CB/državo] je določen kot ‚sistem‘ po [vstaviti ustrezni predpis, ki prenaša Direktivo 98/26/ES]. 6. Udeležba v sistemu TARGET2 poteka preko udeležbe v komponenti sistema TARGET2. Ti pogoji opisujejo medsebojne pravice in obveznosti imetnikov PM računa v sistemu TARGET2-[vstaviti sklic na CB/državo] in [vstaviti ime CB]. Pravila o obdelavi plačilnih nalogov v teh pogojih (naslov IV in Dodatek I) se nanašajo na vse plačilne naloge, ki jih predloži, oziroma na vsa plačila, ki jih prejme kateri koli imetnik PM računa.“; (c) člen 4 se spremeni: (i) v odstavku 1 se točki (a) in (b) nadomestita z naslednjim: „(a) kreditne institucije s sedežem v Uniji ali EGP, vključno kadar delujejo preko podružnice, ustanovljene v Uniji ali EGP; (b) kreditne institucije s sedežem zunaj EGP, pod pogojem, da delujejo preko podružnice, ustanovljene v Uniji ali EGP;“; (ii) v odstavku 1 se besedilo „pododstavkov (a) in (b)“ nadomesti z besedilom „točk (a) in (b)“; (iii) v odstavku 2 se točki (c) in (d) nadomestita z naslednjim: „(c) investicijska podjetja s sedežem v Uniji ali EGP; (d) subjekte, ki upravljajo podsisteme in delujejo v tej vlogi, in“ (iv) v odstavku 2 se v točki (e) besedilo „v pododstavkih (a) do (d)“ nadomesti z besedilom „v točkah (a) do (d)“; (d) člen 5 se spremeni: (i) odstavek 3 se nadomesti z naslednjim: „3. Imetniki PM računa lahko določijo subjekte kot posredne udeležence v PM, pod pogojem, da so izpolnjeni pogoji iz člena 6.“; (ii) v odstavku 4 se v točkah (a) in (b) beseda „EGP“ nadomesti z besedilom „Uniji ali EGP“; (e) v členu 6(1) se beseda „EGP“ nadomesti z besedilom „Uniji ali EGP“; (f) člen 7 se spremeni: (i) odstavek 3 se nadomesti z naslednjim: „3. Imetnika PM računa, ki sprejme, da je njegov PM račun označen kot primarni PM račun, zavezujejo vsi računi v zvezi z odprtjem in vodenjem vsakega namenskega denarnega računa za T2S, povezanega s tem PM računom, kakor je določeno v Dodatku VI k tej prilogi, ne glede na vsebino ali kakršno koli neizpolnjevanje pogodbenih ali drugih dogovorov med tem imetnikom PM računa in imetnikom namenskega denarnega računa za T2S.“; (ii) v odstavkih 4 in 5 se pojem „namenski denarni račun“ nadomesti s pojmom „namenski denarni račun za T2S“; (iii) dodata se naslednja odstavka 6 in 7: „6. Imetnika PM računa, ki sprejme, da je njegov PM račun označen kot povezani PM račun, zavezujejo vsi računi v zvezi z odprtjem in vodenjem vsakega namenskega denarnega računa za TIPS, povezanega s tem PM računom, kakor je določeno v Dodatku VI k tej prilogi, ne glede na vsebino ali kakršno koli neizpolnjevanje pogodbenih ali drugih dogovorov med tem imetnikom PM računa in imetnikom namenskega denarnega računa za TIPS. Povezani PM račun je lahko povezan z največ 10 namenskimi denarnimi računi za TIPS. 7. Imetnik povezanega PM računa mora imeti pregled nad likvidnostjo, ki je na razpolago na namenskih denarnih računih za TIPS, povezanih s tem PM računom, in zagotoviti, da so imetniki namenskih denarnih računov za TIPS seznanjeni s svojo odgovornostjo za upravljanje te likvidnosti.“; (g) v členu 8(1)(a)(i) se besedilo „sistemu TARGET2-[vstaviti sklic na CB/državo]“ nadomesti z besedilom „ESP“; (h) člen 11 se spremeni: (i) v odstavku 3 se prvi stavek nadomesti z naslednjim: „Najnovejše informacije o stanju delovanja ESP so na voljo v informacijskem sistemu TARGET2 (T2IS) na namenski podstrani spletne strani ECB.“; (ii) vstavi se naslednji odstavek 4a: „4a. Imetnik povezanega PM računa je odgovoren za pravočasno obveščanje svojih imetnikov namenskih denarnih računov za TIPS o vseh pomembnih ICM oddajnih sporočilih, vključno s tistimi, ki so povezana z začasno ali trajno izključitvijo katerega koli imetnika namenskega denarnega računa za TIPS iz sistema TARGET2-[vstaviti sklic na CB/državo].“; (iii) odstavek 9 se nadomesti z naslednjim: „9. Udeleženci morajo nemudoma obvestiti [vstaviti ime CB], če nastopi primer neizpolnitve v zvezi z njimi.“; (i) člen 13 se spremeni: (i) točki (c) in (d) se nadomestita z naslednjim: „(c) nalog za prenos likvidnosti; (d) nalog za prenos likvidnosti s PM računa na namenski denarni račun za T2S in“; (ii) doda se naslednja točka (e): „(e) nalog za prenos likvidnosti s PM računa na namenski denarni račun za TIPS.“; (j) v členu 14 se odstavek 3 nadomesti z naslednjim: „3. ESP dodeli časovno oznako za obdelavo plačilnih nalogov po vrstnem redu njihovega prejema.“; (k) v členu 15 se odstavek 2 nadomesti z naslednjim: „2. Zelo nujne plačilne naloge lahko določijo samo: (a) CB in (b) udeleženci, kadar gre za plačila v dobro in v breme CLS Bank International razen plačil, povezanih s storitvama CLS CCP in CLSNow, ter prenose likvidnosti v povezavi s poravnavo podsistemov, ki uporabljajo ASI. Vsa plačilna navodila, ki jih podsistem predloži preko ASI z namenom obremenitve ali odobritve PM računov udeležencev, ter vsi nalogi za prenos likvidnosti s PM računa na namenski denarni račun za T2S in nalogi za prenos likvidnosti s PM računa na namenski denarni račun za TIPS štejejo za zelo nujne plačilne naloge.“; (l) v členu 29(1) se točka (b) nadomesti z naslednjim: „(b) se lahko uporabi za sprožitev nalogov za prenos likvidnosti, nalogov za prenos likvidnosti z namenskega denarnega računa za TIPS na PM račun, nalogov za prenos likvidnosti s PM računa na namenski denarni račun za TIPS, nalogov za prenos likvidnosti s PM računa na namenski denarni račun za T2S in, kadar se ICM uporabi v povezavi s storitvami z dodano vrednostjo za T2S, nalogov za prenos likvidnosti z namenskega denarnega računa za T2S na PM račun in“; (m) v členu 31 se odstavek 5 nadomesti z naslednjim: „5. Ne glede na [vstaviti določbe nacionalnega prava, ki prenašajo Direktivo (EU) 2015/2366 Evropskega parlamenta in Sveta (*4)] se odstavki 1 do 4 uporabljajo, kolikor je mogoče izključiti odgovornost [vstaviti ime CB]. (*4) Direktiva (EU) 2015/2366 Evropskega parlamenta in Sveta z dne 25. novembra 2015 o plačilnih storitvah na notranjem trgu, spremembah direktiv 2002/65/ES, 2009/110/ES, 2013/36/EU in Uredbe (EU) št. 1093/2010 ter razveljavitvi Direktive 2007/64/ES (UL L 337, 23.12.2015, str. 35).“;" (n) člen 34 se spremeni: (i) v odstavku 1 se drugi stavek nadomesti z naslednjim: „Za namene tega odstavka se sprejetje ukrepov za preprečevanje krize ali ukrepov kriznega upravljanja v smislu Direktive 2014/59/EU Evropskega parlamenta in Sveta (*5) v zvezi z imetnikom PM računa ne šteje samodejno za uvedbo postopka zaradi insolventnosti. (*5) Direktiva 2014/59/EU Evropskega parlamenta in Sveta z dne 15. maja 2014 o vzpostavitvi okvira za sanacijo ter reševanje kreditnih institucij in investicijskih podjetij ter o spremembi Šeste direktive Sveta 82/891/EGS ter direktiv 2001/24/ES, 2002/47/ES, 2004/25/ES, 2005/56/ES, 2007/36/ES, 2011/35/EU, 2012/30/EU in 2013/36/EU in uredb (EU) št. 1093/2010 ter (EU) št. 648/2012 Evropskega parlamenta in Sveta (UL L 173, 12.6.2014, str. 190).“;" (ii) v odstavku 4(a) se besedilo „namenskih denarnih računov“ nadomesti z besedilom „imetnike namenskih denarnih računov za T2S“, besedilo „imetnika namenskega denarnega računa“ pa z besedilom „imetnika namenskega denarnega računa za T2S“; (o) v členu 38 se vstavi naslednji odstavek 1a: „1a. Z odstopanjem od odstavka 1 udeleženec soglaša, da se informacije o ukrepih na podlagi člena 34 ne štejejo za zaupne.“; (p) v členu 39(3) se točka (a)(ii) nadomesti z naslednjim: „(ii) udeleženec v sistem TARGET2 ne vnese nobenega plačilnega naloga za prenos sredstev na račun subjekta, ki ni ta udeleženec, dokler ne prejme potrditve [vstaviti ime CB], da je ponudnik plačilnih storitev prejemnika plačila ali drug subjekt v njegovem imenu izvedel zahtevano obvestitev ali pridobil soglasje;“; (q) v členu 42 se v prvem in drugem stavku besedilo „vključno z njihovimi dodatki“ nadomesti z besedilom „vključno z dodatki“; (r) v Dodatku I se odstavek 8 z naslovom „Uporaba ICM“ spremeni: (i) točki (8)(c) in (d) se nadomestita z naslednjim: „(c) s PM računa na tehnični račun, ki ga vodi podsistem, ki uporablja postopek poravnave 6 za model v realnem času; (d) z nalogom za prenos likvidnosti s PM računa na namenski denarni račun za T2S ali, kadar se ICM uporabi v povezavi s storitvami z dodano vrednostjo za T2S, z nalogom za prenos likvidnosti z namenskega denarnega računa za T2S na PM račun in“; (ii) doda se naslednja točka (8)(e): „(e) z nalogom za prenos likvidnosti s PM računa na namenski denarni račun za TIPS ali nalogom za prenos likvidnosti z namenskega denarnega računa za TIPS na PM račun.“; (s) Dodatek IV se spremeni: (i) v odstavku 4 z naslovom „Preusmeritev delovanja ESP na rezervno lokacijo“ se v točki (c) pojem „nalog za prenos likvidnosti s PM računa na namenski denarni račun“ nadomesti s pojmom „nalog za prenos likvidnosti s PM računa na namenski denarni račun za T2S“; (ii) odstavek 6 z naslovom „Izredna obdelava“ se spremeni: — točka (c)(i) se nadomesti z naslednjim: „(i) plačila, povezana s CLS Bank International, razen plačil, povezanih s storitvama CLS CCP in CLSNow;“; — točka (d)(iii) se nadomesti z naslednjim: „(iii) nalogi za prenos likvidnosti z namenskega denarnega računa za T2S na PM račun.“; (iii) v odstavku 8 z naslovom „Druge določbe“ se v točki (b) beseda „ESP“ nadomesti z besedilom „operativna ekipa ESP“; (t) Dodatek V k Prilogi II se spremeni: (i) urnik se nadomesti z naslednjim: „Čas Opis 6.45–7.00 Poslovno okno za pripravo dnevnih operacij (1) 7.00–18.00 Dnevna obdelava 17.00 Zaključek sprejemanja plačil strank, tj. plačil, kjer naročnik in/ali upravičenec do plačila ni neposredni ali posredni udeleženec, kakor so prepoznana v sistemu po sporočilu MT 103 ali MT 103+ 18.00 Zaključek sprejemanja medbančnih plačil, tj. plačil, ki niso plačila strank Zaključek sprejemanja prenosov likvidnosti med sistemom TARGET2 in TIPS Kmalu po 18.00 Zaključek zadnjih algoritmov v sistemu TARGET2 Ko se zaključijo zadnji algoritmi Sistem TARGET2 pošlje TIPS sporočilo, naj sproži spremembo delovnega dne v TIPS Kmalu po zaključku zadnjih algoritmov Od TIPS se prejmejo datoteke ob koncu dneva (glavna knjiga) 18.00–18.45 (2) Obdelava ob koncu dneva 18.15 (2) Praviloma zaključek možnosti uporabe odprte ponudbe (Kmalu po) 18.30 (3) CB so na razpolago podatki za posodobitev računovodskih sistemov 18.45–19.30 (3) Obdelava na začetku dneva (nov delovni dan) 19.00 (3)–19.30 (2) Zagotovitev likvidnosti na PM računu 19.30 (3) Sporočilo o začetku postopka (start-of-procedure) in poravnava trajnih nalogov za prenos likvidnosti s PM računov na podračune/tehnični račun (poravnava, povezana s podsistemom) Začetek prenosov likvidnosti med sistemom TARGET2 in TIPS 19.30 (3) –22.00 Izvršitev prenosov dodatne likvidnosti preko ICM za postopek poravnave 6 za model v realnem času; izvršitev prenosov dodatne likvidnosti preko ICM, preden podsistem pošlje sporočila o začetku cikla (start of cycle) za postopek poravnave 6 za povezani model; obdobje poravnave za nočne operacije podsistema (samo za poravnavo podsistema po postopku poravnave 6 za model v realnem času in postopku poravnave 6 za povezani model) 22.00–1.00 Okno za tehnično vzdrževanje 1.00–7.00 Postopek poravnave nočnih operacij podsistema (samo za poravnavo podsistema po postopku poravnave 6 za model v realnem času in postopku poravnave 6 za povezani model) Prenosi likvidnosti med sistemom TARGET2 in TIPS (ii) doda se naslednji odstavek 6: „6. „Najnovejše informacije o stanju delovanja ESP so na voljo v informacijskem sistemu TARGET2 (T2IS) na namenski podstrani spletne strani ECB. Informacije o stanju delovanja ESP v T2IS in na spletni strani ECB se posodabljajo samo v običajnem delovnem času.“; (u) Dodatek VI k Prilogi II se spremeni: (i) v odstavku 1 se zadnji stavek nadomesti z naslednjim: „Nalogi za prenos likvidnosti s PM računa na namenski denarni račun za T2S ali nalogi za prenos likvidnosti s PM računa na namenski denarni račun za TIPS, poslani z udeleženčevega PM računa, in nalogi za prenos likvidnosti z namenskega denarnega računa za T2S na PM račun ali nalogi za prenos likvidnosti z namenskega denarnega računa za TIPS na PM račun, prejeti na udeleženčev PM račun, se zaračunavajo v skladu z možnostjo določitve cene (a) ali (b) zgoraj, ki je bila izbrana za ta PM račun.“; (ii) v odstavkih 12 in 13 ter tabeli se pojem „namenski denarni račun“ nadomesti s pojmom „namenski denarni račun za T2S“; (iii) v tabeli se v delu „Informacijske storitve“ med tretjo vrstico (Poizvedbe v načinu U2A) in četrto vrstico (Sporočila v datoteki) vstavi naslednja vrstica: „Prenesene poizvedbe v načinu U2A 0,7 centa za vsako postavko v opravljeni in preneseni poizvedbi v načinu U2A“; (iv) vstavita se naslednja odstavka 13a in 13b: „Nadomestila za imetnike povezanih PM računov 13a. Imetniku povezanega PM računa se zaračunajo naslednja nadomestila za storitev TIPS v zvezi z namenskimi denarnimi računi za TIPS, povezanimi s tem PM računom. Tarifne postavke Cena Pojasnilo Storitve poravnave Nalog za takojšnje plačilo 0,20 centa zaračuna se tudi za neporavnane transakcije Odpoklic 0,00 Negativen odgovor na odpoklic 0,00 Pozitiven odgovor na odpoklic 0,20 centa zaračuna se imetniku povezanega PM računa, povezanega z namenskim denarnim računom za TIPS, ki se odobri (tudi za neporavnane transakcije) 13b. Prvih deset milijonov nalogov za takojšnje plačilo in pozitivnih odgovorov na odpoklic skupaj, ki jih platforma TIPS prejme do konca leta 2019, je brezplačnih. [Vstaviti ime CB] zaračuna imetnikom povezanih PM računov vse nadaljnje naloge za takojšnje plačilo in pozitivne odgovore na odpoklic, ki jih platforma TIPS prejme do konca leta 2019, v naslednjem letu.“; (v) v odstavku 14 se zadnji stavek nadomesti z naslednjim: „Plačila se izvedejo najpozneje 14. delovni dan v tem mesecu na račun, ki ga določi [vstaviti ime CB], ali se knjižijo v breme računa, ki ga določi imetnik PM računa.“;